Comunitatea UB, invitată la ediția a II-a a Galei „Gândit în România” în cadrul căreia va fi premiată lect. univ. dr. Mihaela Constantinescu, cadru didactic la Facultatea de Filosofie
Marți, 14 noiembrie 2023, Asociația pentru Educație „Teofor” organizează, cu sprijinul Ministerului Culturii din România, a doua ediție a Galei „Gândit în România”, dedicată figurii cercetătorului român George Emil Palade. Evenimentul este organizat în parteneriat cu Uiversitatea din București, cu Academia Oamenilor de Știință din România, cu Ministerul Educației și cu Ministerul Cercetării, Inovării şi Digitalizării.
Gala își propune să premieze modelele românești de autentică valoare de care tinerii au o imperioasă nevoie. În cadrul acesteia, prof. univ. dr. Marian Preda, rectorul Universității din București, va decerna premiul „Gândit în România” doamnei lect. univ. dr. Mihaela Constantinescu, cadru didactic la Facultatea de Filosofie a UB.
Ediția din acest an a galei „Gândit în România” va avea loc la Ateneul Român (Str. Benjamin Franklin, nr. 1-3, sector 1), începând cu ora 19:00. Accesul în sală se face până la ora 18:30. 
Cu această ocazie, membrii comunității din București, sunt invitați să ia parte la eveniment. Accesul este gratuit. Persoanele interesate pot să își pot rezerva biletele aici, folosind codul de rezervare YOUNG23. 
În timpul evenimentului va avea loc și un concurs online cu premii, adresat studenților.
Evenimentul dedicat omagierii și premierii celor mai creative minți românești ale momentului va fi transmis în direct la TV, cu scopul de a promova modele de personalități cu rezultate remarcabile în domenii de cercetare atât în rândul tinerilor, cât și al publicului larg. 
Prima ediție a Galei „Gândit în România” poate fi vizionată aici. Mai multe informații despre ediția din 2023 a evenimentului pot fi consultate aici. 
George Emil Palade, născut pe 19 noiembrie 1912, la Iași, a fost un biolog, medic și om de știință american de origine română, specialist în domeniul biologiei celulare, laureat în anul 1974 al premiului Nobel pentru fiziologie și medicină.

